רבי אברהם אבא, בנו השלישי של רבי יעקב נולד באדר תקפ"ג. היה חתנו של רבי שמואל מפשעווארסק (חתנו של הרב אברהם זאב פרנקל בעל ה"משיב כהלכה") ובזיווג שני חתנו של הרב מנחם מנדל וינברגר מדוקלה ממנה נולדו לו ילדיו. כיהן ברבנות שנדישוב כ-50 שנה. התפרסם בהתמדתו. נפטר בל' בשבט תרס"ה והיה הנכד האחרון של רבי נפתלי צבי מרופשיץ. בנו השלישי רבי טוביה מילא את מקומו. בניו האחרים היו רבי אלטר זאב מסטריזוב והרב אשר ירוחם מפינטיקוב (-י"ד באדר תשט"ו) ולימים האדמו"ר משנדישוב בניו יורק. חתניו היו רבי שלמה יעקב מזידיטשוב, רבי שמואל ענגיל, רבי משה אליקים בריעה מדומברובה (נישא לרבקה ולאחר פטירתה לאחותה חיה, אלמנת רבי שלמה יעקב), רבי ישכר בעריש בן רבי שלמה יעקב מזידיטשוב ורבי שלום מקמינקא.